《殷氏寸草心堂》
明代·周瑛

春晖陶宇内，万物皆化生。顾兹寸草微，感时亦敷荣。

春晖母恩深，寸草儿心短。母恩苦未报，岁月忽成晚。

朝焉采其荣，暮焉掇其芳。百拜谢春晖，天地恩难忘。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。